**Niklas Virtanen** (s. 23. syyskuuta 1999 Laitila) on suomalainen jääkiekkoilija, joka edustaa SM-liigajoukkue Pelicansia Hän on pelipaikaltaan oikea laitahyökkääjä.

Ura
---

Virtanen on Laitilan Jyskeen kasvatti. Hän juniorina sittemmin Rauman Lukkoon. Virtanen voitti kauden 2014–2015 päätteeksi C-nuorten SM-pronssia. Kaudella 2016–2017 hän oli 20 osumallaan seuran B-nuorten paras maalintekijä.

Kaudeksi 2019–2020 Virtanen siirtyi Pelicansin A-nuoriin. Hän debytoi samalla kaudella myös SM-liigassa, jossa Virtanen pelasi neljä runkosarjaottelua tehden yhden maalin. Hän teki liigadebyyttinsä 4. maaliskuuta 2020 vieraissa Vaasan Sportia vastaan. Virtanen merkittiin Pelicansin kakkosketjun oikeaan laitaan Artturi Toivolan ja Samuel Salosen viereen. Hän sai ottelussa jääaikaa 17.32 minuuttia. Virtanen keräsi myös yhden kahden minuutin jäähyn kiinnipitämisestä. Hän teki liigauransa avausmaalin neljännessä ottelussaan, runkosarjan toiseksi viimeisellä kierroksella 12. maaliskuuta 2020 Saimaan Palloa vastaan. Ilkka "Ili" Varmavuo valitsi Virtasen ottelun Alumnien tähtien kolmostähdeksi.

Virtanen siirtyi kaudeksi 2020–2021 vuoden mittaisella sopimuksella Mestis-joukkue Heinolan Peliittoihin. Hän pelasi siellä tulokaskaudellaan 17 runkosarjaottelua tehopistein 4+5=9 ja kaksi playoff-ottelua ilman tehopisteitä. Heinäkuussa 2021 Virtanen teki seuran kanssa vuoden mittaisen jatkosopimuksen. Kaudella 2021–2022 hän pelasi Peliittojen lisäksi myös kaksi ottelua lainalla Suomi-sarjajoukkue HC Giantsissa. Toukokuussa 2022 Virtanen teki Peliittojen kanssa vuoden mittaisen jatkosopimuksen. Kaudeksi 2022–2023 hänet nimettiin joukkueen varakapteeniksi. Helmikuussa 2023 Virtanen nimettiin Peliittojen kapteeniksi, kun Juuso Arola lainattiin loppukaudeksi Saimaan Palloon.

Kesällä 2023 Virtanen liittyi Pelicansin SM-liigajoukkueen vahvuuteen. Syyskuun lopulla hän teki seuran kanssa loppukauden 2023–2024 kattavan jatkosopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Lukko | A-SM | 44 | 8 | 11 | 19 | 16 | – | – | – | – | – |
| 2018–2019 | Lukko | A-SM | 34 | 6 | 5 | 11 | 8 | – | – | – | – | – |
| 2019–2020 | Pelicans | A-SM | 38 | 11 | 8 | 19 | 38 | – | – | – | – | – |
|  | Pelicans | SM-liiga | 4 | 1 | 0 | 1 | 2 | – | – | – | – | – |
| 2020–2021 | Peliitat | Mestis | 17 | 4 | 5 | 9 | 28 | 2 | 0 | 0 | 0 | 0 |
| 2021–2022 | Peliitat | Mestis | 44 | 4 | 6 | 10 | 20 | – | – | – | – | – |
|  | HC Giants | Suomi-sarja | 2 | 3 | 3 | 6 | 4 | – | – | – | – | – |
| 2022–2023 | Peliitat **(C)** | Mestis | 39 | 18 | 13 | 31 | 34 | – | – | – | – | – |
| 1 kausi | yhteensä | SM-liiga | 4 | 1 | 0 | 1 | 2 | – | – | – | – | – |
| 3 kautta | yhteensä | Mestis | 100 | 26 | 24 | 50 | 82 | 2 | 0 | 0 | 0 | 0 |

Lähteet
-------

* Niklas Virtanen The Internet Hockey Databasessa (englanniksi)
* Niklas Virtanen Eurohockey-sivustolla (englanniksi)
* Niklas Virtanen *Elite Prospects*. Everysport Media Group AB.  (englanniksi)

### Viitteet

1. 1 2  Peliittojen hyökkäykseen nuorta voimaa Lahdesta − "Laittaa joka päivä kaiken likoon, jotta joukkue voittaa" *Jatkoaika.com*.  3.7.2020. Jatkoaika r.y. Viitattu 3.7.2020.
2. 1 2 3 4 5  Niklas Virtanen *Elite Prospects*. Everysport Media Group AB.  (englanniksi)
3. ↑  Tilastot - Niklas Virtanen *liiga.fi*. Jääkiekon SM-liiga Oy. Viitattu 4.3.2020.
4. ↑  Elite Prospects - Lukko U18 *eliteprospects.com*. Everysport Media Group AB. Viitattu 4.3.2020. (englanniksi)
5. ↑  Sport - Pelicans, 4.3.2020 *liiga.fi*.  4.3.2020. Jääkiekon SM-liiga Oy. Viitattu 4.3.2020.
6. ↑  Sport - Pelicans, 4.3.2020 *liiga.fi*.  4.3.2020. Jääkiekon SM-liiga Oy. Viitattu 4.3.2020.
7. ↑  Sport - Pelicans, 4.3.2020 *liiga.fi*.  4.3.2020. Jääkiekon SM-liiga Oy. Viitattu 4.3.2020.
8. ↑  Pelicans - Saipa, 12.3.2020 *liiga.fi*.  12.3.2020. Jääkiekon SM-liiga Oy. Viitattu 12.3.2020.
9. ↑  Pelaajasopimus, Niklas Virtanen *peliitat.fi*.  19.7.2021. Heinolan Peliitat Oy. Viitattu 20.7.2021.
10. ↑  Ensimmäiset pelaajasopimukset kaudelle 22-23 *peliitat.fi*.  12.5.2022. Heinolan Peliitat Oy. Viitattu 6.2.2023.
11. ↑  Hakulinen, Toni: Kapteeni Arola luottaa Peliittojen iskukykyyn *itahame.fi*.  20.9.2022. Hämeen Media Oy. Viitattu 6.2.2023.
12. ↑  Kapteenistoon seuraavia muutoksia, Virtaselle ommellaan kapteenin Ceetä rintaan *facebook.com*.  17.2.2023. Heinolan Peliitat Oy. Viitattu 17.2.2023.
13. ↑  Lahden Pelicans ja Niklas Virtanen loppukauden mittaiseen sopimukseen *pelicans.fi*.  26.9.2023. Lahden Pelicans Oy. Viitattu 26.9.2023.

Pelicans – SM-liiga
2 Bryggman (**A**) |
3 Utunen (**A**) |
8 Junkkari |
9 Bareš |
10 Puutio |
12 Hämäläinen (**A**) |
16 Horký |
18 Roine (**C**) |
19 Lasch |
20 Hirvonen |
22 Killinen |
23 Kiiskinen |
28 Niemelä |
37 Persson |
41 Nikkilä |
44 Käyhkö |
45 Olkinuora |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
77 Kiljunen |
82 Král |
91 Vilén |
92 Virtanen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki